CELEX: 32015R0704
Language: ro
Date: 2015-04-30 00:00:00
Title: Regulamentul (UE) 2015/704 al Comisiei din 30 aprilie 2015 de modificare a Regulamentului (CE) nr. 1881/2006 în ceea ce privește nivelul maxim pentru PCB-urile care nu sunt de tipul dioxinei în câinele de mare sălbatic capturat (Squalus acanthias) (Text cu relevanță pentru SEE)

1.5.2015   
            
            
               RO
            
            
               Jurnalul Oficial al Uniunii Europene
            
            
               L 113/27
            
         REGULAMENTUL (UE) 2015/704 AL COMISIEI
   din 30 aprilie 2015
   de modificare a Regulamentului (CE) nr. 1881/2006 în ceea ce privește nivelul maxim pentru PCB-urile care nu sunt de tipul dioxinei în câinele de mare sălbatic capturat (Squalus acanthias)
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 315/93 al Consiliului din 8 februarie 1993 de stabilire a procedurilor comunitare privind contaminanții din alimente (1), în special articolul 2 alineatul (3),
   întrucât:
   
               (1)
            
            
               Regulamentul (CE) nr. 1881/2006 al Comisiei (2) stabilește nivelurile maxime pentru dioxine și bifenili policlorurați (PCB) asemănători dioxinelor și PCB care nu sunt de tipul dioxinei în pește și produsele pescărești.
            
         
               (2)
            
            
               Asociațiile părților interesate au furnizat date cu privire la prezența PCB-urilor care nu sunt de tipul dioxinei în câinele de mare sălbatic capturat (Squalus acanthias). Din datele respective se poate observa că nivelul maxim actual de 75 ng/g greutate umedă nu poate fi respectat în multe cazuri prin urmarea unor bune practici piscicole în condiții de captură și de creștere normale. Datele furnizate demonstrează că nivelul maxim actual nu este în concordanță cu principiul conform căruia nivelurile maxime de contaminanți sunt stabilite la nivelul cel mai scăzut ce poate fi atins în mod rezonabil. Prin urmare, este necesar să se mărească nivelul maxim actual pentru PCB-urile care nu sunt de tipul dioxinei în câinele de mare sălbatic capturat (Squalus acanthias), fără a pune în pericol sănătatea publică.
            
         
               (3)
            
            
               Prin urmare, Regulamentul (CE) nr. 1881/2006 ar trebui modificat în consecință.
            
         
               (4)
            
            
               Măsurile prevăzute de prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTUL REGULAMENT:
   Articolul 1
   Anexa la Regulamentul (CE) nr. 1881/2006 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 30 aprilie 2015.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 37, 13.2.1993, p. 1.
   
      (2)  Regulamentul (CE) nr. 1881/2006 al Comisiei din 19 decembrie 2006 de stabilire a nivelurilor maxime pentru anumiți contaminanți din produsele alimentare (JO L 364, 20.12.2006, p. 5).
   
      ANEXĂ
      Anexa la Regulamentul (CE) nr. 1881/2006 se modifică după cum urmează:
      
                  1.
               
               
                  Punctul 5.3 se înlocuiește cu următorul text:
                  
                              „5.3
                           
                           
                              Carne de pește, produse din pește și produse derivate (25) (34), exceptând:
                              
                                          —
                                       
                                       
                                          țiparul sălbatic capturat
                                       
                                    
                                          —
                                       
                                       
                                          câinele de mare sălbatic capturat (Squalus acanthias)
                                       
                                    
                                          —
                                       
                                       
                                          pește de apă dulce sălbatic capturat, cu excepția speciilor de pești osoși capturați în apă dulce
                                       
                                    
                                          —
                                       
                                       
                                          ficatul de pește și produse derivate
                                       
                                    
                                          —
                                       
                                       
                                          uleiurile de pește
                                       
                                    Nivelul maxim pentru crustacee se aplică mușchiului de pe apendice și abdomen (44). În cazul crabilor și al crustaceelor similare (Brachyura și Anomura) nivelul maxim se aplică mușchiului de pe apendice.
                           
                           
                              3,5 pg/g de greutate umedă
                           
                           
                              6,5 pg/g de greutate umedă
                           
                           
                              75 ng/g de greutate umedă”
                           
                        .
               
            
                  2.
               
               
                  Următorul punct 5.4bis se introduce după punctul 5.4:
                  
                              „5.4bis
                           
                           
                              Carne de câine de mare sălbatic capturat (Squalus acanthias) și produse derivate (34)
                           
                           
                              3,5 pg/g de greutate umedă
                           
                           
                              6,5 pg/g de greutate umedă
                           
                           
                              200 ng/g de greutate umedă”
                           
                        .